しんそーちゃびたがやーでぃち、思とーいびーん。遅りてぃ、無礼ー成とーいびーしが、許ち取らしんそーりよーでぃち、思とーいびーん。葉や、諸落てぃてぃ、無ーらんなてぃ、枯り木ーぬ如ーしが、白花ぐゎびけーん、咲ちょーん。苺びけーんどぅやいびーる。とーや、珍しいむんやいびーさ。花ん咲かちぃ、実迄なとーん。冬成てぃん、寒く成てぃん、枯りらんたまとーやら筈でぃち、思とーいびーん。ないがすら分からんでぃち、思とーいびーん。三ちぇー食まとーたん。食まっとーたくとぅ、未だ食まらんせー、自なーし、取てぃ食だしが、なー一ちぇー、残とーいびーん。食まんねーやしが、なー、食まりーやーでぃち、如何し、スーサーや、分かいがやーでぃち、思とーいびーん。目し、見ちぇー、分からん筈やしが、九年母ぬ匂しる分かいがやーでぃち、思とーしが、我ねー、スーサーぬ専門ーあらんくとぅ分からん。